Lui Gigi Becali i s-a pus pata pe FRF și pe secretarul general Radu Vișan. Becali a luat foc după ce a fost amendat de Comisia de Integritate a FRF.
Într-un dialog cu Mihai Stoichiță la Fanatik, Becali a răbufnit:
Gigi Becali: Măi Stoichiţă, la mintea voastră, cu Federaţia asta a voastră, aveţi ceva la cap… Voi educaţi patronii, după ce v-am ales acolo, acum ne mai şi educaţi… Voi aveţi ceva la cap…
Mihai Stoichiţă: La cap nu prea avem nimic. Înţelegi?
Becali: Cum îi spui tu patronului…
Stoichiţă: Noi suntem normali la cap, să ştii…
Gigi Becali: Nu sunteţi normali, din moment ce noi vă alegem, vă punem acolo şi voi spuneţi că acum ne şi educaţi. Eu te pun acolo să administrezi şi tu vrei să mă educi pe mine, nebunule?
Stoichiţă: Nu te supăra, trebuie să respecţi şi tu nişte reguli.
Gigi Becali: Care reguli? Eu respect regulamentele UEFA şi FIFA. Sunt nişte reguli care nu există în Europa şi nicăieri în lume. Reguli prin care să facem o Comisie de Integritate să îi educe pe patroni…
Stoichiţă: Cum să nu fie? Peste tot sunt Comisii de Integritate.
Gigi Becali: Comisii de Integritate pentru integritatea jocului, nu să-l educ pe om. Aţi înnebunit? Să se joace corect, să nu se joace la pariuri, asta înseamnă integritate. Nu că, stai puţin, Becali, te educ. Tu nu mai ai voie să vorbeşti. Îmi închizi gura?
Stoichiţă: Nimeni nu ţi-a închis gura. Doar ai fost amendat, atâta tot. Nimic altceva…
Gigi Becali: Cine eşti tu, să mă amendezi pe mine? Ăla e un trepăduş (n.r. Radu Vişan, secretarul general al FRF), cum să mă amendeze pe mine? Eu sunt Gigi Becali…
Stoichiţă: Sunt reguli pentru toţi, să ştii.
Gigi Becali: Există regulamente pentru toţi şi apoi există părerea mea. Pot să spun ce vreau eu, părerea mea, vorbe. Dacă nu jignesc pe nimeni, de ce să nu îmi pot spune părerea? Voi nu aveţi niciun fel de democraţie în voi.